ഹാവിയേർ സോട്ടോമേയർ

ക്യൂബക്കാരനായ ഒരു മുൻ ഹൈജമ്പ് താരമാണ് ഹാവിയേർ സോട്ടോമേയർ സനാബ്രിയ (Javier Sotomayor). (ജനനം 13 ഒക്ടോബർ 1967). ഹൈജമ്പിൽ നിലവിലുള്ള ലോകറെക്കൊഡ് ഇദ്ദേഹത്തിന്റെ പേരിലാണ്.1990 -കളിലെ പ്രമുഖനായ ഹൈജമ്പറായിരുന്നു സോട്ടോമേയർ. 1992 -ലെ ബാർസിലോണ ഒളിമ്പിക്സിൽ സ്വർണ മെഡൽ കരസ്ഥമാക്കി.1993 -ൽ സ്പെയിനിലെ സാലാമാങ്ക ട്രാക്ക് മത്സരങ്ങളിൽ 2.45 മീറ്റർ(8 അടി 1/4 ഇഞ്ച്) എന്ന നിലവിലെ ലോകറെക്കൊഡ് സ്ഥാപിച്ചു. ഹൈജമ്പിൽ എട്ടടി പൊക്കം തരണം ചെയ്ത ഭൂമിയിലെ ഏക വ്യക്തിയാണ് ഇദ്ദേഹം. സോട്ടോമേയർ എക്കാലത്തേയും മികച്ച ഹൈജമ്പറായി വിശേഷിപ്പിക്കപ്പെടുന്നു. 2001 -ൽ വിരമിച്ചു.

അവലംബം

പുറത്തേക്കുള്ള കണ്ണികൾ  

വർഗ്ഗം:കായിക താരങ്ങൾ - അപൂർണ്ണലേഖനങ്ങൾ
വർഗ്ഗം:1967-ൽ ജനിച്ചവർ
വർഗ്ഗം:ഹൈ ജമ്പ് താരങ്ങൾ
വർഗ്ഗം:ക്യൂബൻ കായികതാരങ്ങൾ